**PLAVBA LOĎOU PO DUNAJI NA DEVÍN**

**Loď nie je bežne používaný dopravný prostriedok a žiaci sa na ňu veľmi tešili. Prvé informácie získali v Múzeu dopravy od lodného strojára p. Drdoša. Ďalšie sme si vyhľadali na internete.**

**Do prístavu sme sa odviezli autobusom.**

**Kapitán a posádka urobili poslednú kontrolu motora, palúb i podbalubia a naši žiaci mali povolený vstup. Usadili sme sa v dolnej palube vyhliadkovej lode Prešov. Mali sme odtiaľ pekný výhľad na povodie Dunaja a dominanty nášho hlavného mesta. Plavba na Devín trvala proti prúdu hodinu a pol a išli sme rýchlosťou 12 km/h. Od kapitána sme sa dozvedeli, že cesta po prúde trvá o polovicu kratšie a loď sa plaví rýchlosťou 22 km/h.**

**Napriek tomu je loď v porovnaní s inými hromadnými dopravnými prostriedkami najpomalšia. Nízka rýchlosť je veľkou nevýhodou tejto dopravy, rovnako ako nemožnosť dostať sa do rôznych miest. Výhodou je, že dokáže prepraviť veľa pasažierov, naša loď konkrétne 220 ľudí.**